1SFA611280R1001 | ABB Sleutelschakelaar, sleutel nr 71, kan in beide posities worden verwijd | Rexel | Elektrotechnische groothandel
ABB Sleutelschakelaar, sleutel nr 71, kan in beide posities worden verwijd
Product type: M2SSK1-101
Lev. nr.: 1SFA611280R1001
EAN nr: 7320500304242 Geduld - www.bybelkennis.co.za
by Coen Slabber · Published 04/12/2014 · Updated 16/11/2014
He that can have patience, can have what he will – Ben Franklin
Geduld in vandag se wêreld is moeilik, want tegnologie vereis spoed. Maar dit is ‘n uitdaging wat die moeite werd is om na te volg. Hoekom?
Geduld laat ons toe om oordeel lank genoeg uit te stel om oorwoë besluite te neem.
As daar baie druk op ons is, neem ons dikwels vinnige besluite waaroor ons later spyt is. Met ‘n bietjie geduld kan ons stilstaan en die impak van ons besluite en wie daardeur beïnvloed sal word, oorweeg. Swak besluite vereis gewoonlik regstellende optrede.
Geduld laat toe vir die ontwikkeling van mense wat laat ontwikkel
Ons leer nie almal teen dieselfde spoed nie. Almal moet gelei word om die eindstreep te bereik – ons moet die haas stuur en die skilpad bemoedig. As jy nie die geduld het om die stadige ontwikkelaars te help nie, mag jy iets verloor. Winston Churhill was ‘n laat ontwikkelaar.
Geduld help ons om beter luisteraars te wees
Luister is belangrik, nie alleen om dinge beter te verstaan nie, maar ook om soliede verhoudings te bou. Om dit reg te kry, moet ons geduldig wees en ons eie oordeel terughou en eerder fokus op wat gesê word – nie op wat ons wil terug sê nie.
Geduld kan ons help om stres te hanteer
Soms moet ons net wag om ons negatiewe gevoelens te oorkom. As ons dikwels ongeduldig is met diegene om ons, sal ons dikwels gefrustreer word. Hanteer jou eie verwagtings om sake in perspektief te plaas. Dit sal baie spanning verlig.
Alles goed en wel, maar hoe ontwikkel ons geduld?
Leer om die vrae net soveel as die antwoorde te waardeer.
Daar is baie voordele in nuuskierigheid en ondersoeke. Om geduldig die lae van ‘n probleem deur vrae af te skil (soos ‘n ui), lei tot ‘n ryker resultaat.
Ken die snellers wat jou ongeduldig maak en hanteer hulle
Om ons vlakke van geduld op te stoot, moet ons fokus op die snellers wat ons gewoonlik ongeduldig maak. Nou moet ons doelgerig oefen om ons verdraagsaamheidsvlakke te verhoog.
Hou die langtermyn doel in gedagte
Dit is baie maklik om korttermyn doelwitte na te jaag. As ons al ons tyd spandeer aan die najaag van kitsoplossings kan ons maklik op ‘n syspoor beland – ons sien nie meer ons primêre doel raak nie. Dit is die moeite werd om vir sekere geleenthede te wag – sommige doelwitte kan nie vinnig bereik word nie. As dit belangrike doelwitte is, is dit die moeite werd om vir hulle te wag.
Almal van ons word soms ongeduldig – sommige meer chronies as ander. Ongeduld verhoed dat ons die regte ding op die regte tyd doen.